runetrust/blame-folketinget-dk huggingface dataset:
Line Barfod (EL), 2009-05-13:
Men vil Venstre være med til, at vi opfordrer dem til at komme med henvendelser, sådan at vi får om ikke en normal høringsprocedure, men noget der kunne ligne, og dermed prøver at få nogle reaktioner fra dem, der har forstand på det her område, og som kunne have nogle ting at komme frem med, som måske kunne påvirke udfaldet?
Gitte Lillelund Bech (V), 2009-04-14:
Det var sådan, jeg måtte forstå hr. Mikkel Denckers kommentar, og så måtte jeg bare gøre hr. Mikkel Dencker - som endda er hovedordfører for Dansk Folkeparti og måske endda har været pennefører på forslaget - opmærksom på, at der rent faktisk står i forslaget, at efter Dansk Folkepartis forslag vil der være påtrykt et Dannebrog.
Pia Kristensen (DF), 2002-11-07:
Og så vil jeg sige med hensyn til respekten for forældre, at de skal kunne vælge at få deres barn i en institution: Jamen det er da fint nok, men vi synes bare i vores parti, at respekten over for de forældre, der har hårdest brug for en institutionsplads - og det er de personer, der har en tilknytning til arbejdsmarkedet - må prioriteres først, og det må arbejdsledige kunne forstå.
Morten Bødskov (S), 2004-10-27:
Når man i Folketingssalen kan tillade sig at sige, at Danmark er et smørhul, hvorfra der kan tilrettelægges terrorangreb mod andre lande, uden at der bliver taget fuldstændig entydigt afstand fra det, så synes jeg, at man har et problem, som Dansk Folkeparti burde være noget mere opmærksom på.
Kristian Thulesen Dahl (DF), 1999-11-17:
Socialministeren har gjort det, og socialministeren giver udtryk for i den B.T.-artikel klart og tydeligt, at integrationen er slået fejl, at man skulle have lyttet til borgmester Per Madsen noget tidligere, men han blev ugleset i Socialdemokratiet for de synspunkter, han gav udtryk for.
Morten Messerschmidt (DF), 2021-05-28:
Nu fik vi så her for et års tid siden en ny bog fra tre forskere – Yvonne Mørck, Bo Wagner Sørensen og Sofie Danneskiold-Samsøe – som faktisk dokumenterer, hvordan der i migrationsforskningen er omfattende problemer med, at forskere lukker øjnene for f.eks. den kulturelle faktor.
Frank Jensen (S), 1999-10-27:
Møller, at Det Konservative Folkeparti har et forklaringsproblem med hensyn til, hvorfor lige netop de to sager gjorde, at man gik fra en aftale, der i øvrigt har haft tradition for at have bred parlamentarisk opbakning, fordi det jo er noget, der er grundlovsgivet, fordi det drejer sig om enkeltpersoner
Anders Fogh Rasmussen (V), 2002-10-03:
Oven i købet en skat, der rammer helt tilfældigt, hvor svage grupper som f.eks. pensionister, der ikke har ret mange penge, kan blive frygtelig hårdt ramt, hvis de pludselig oplever, at ejendomsværdiskatten på deres hus går i vejret?
Karina Adsbøl (DD), 2025-03-13:
Det er derfor, de har henvendt sig til Børne- og Undervisningsudvalget, og jeg citerer der, hvor de siger: »Vi skal på den baggrund opfordre Børne- og Undervisningsudvalget til at bede børne- og under-visningsministeren om at bekræfte – ideelt set ved en tilkendegivelse i betænkningen til lovforslaget – at der ikke gøres forskel på tolkning af talte sprog og tegnsprogstolkning, og at det derfor heller ikke vil være tilladt at anvende personer under 18 år som tegnsprogstolke efter de foreslåede regler.«
Rasmus Vestergaard Madsen (EL), 2021-06-01:
Samtidig har HELCOM-samarbejdet, som har til formål at skabe et sundt havmiljø i i Østersøen, netop oplyst, at de på deres næste møde, torsdag og fredag i denne uge, altså samme dag, som anlægsloven skal tredjebehandles her i Folketinget, også skal forholde sig til Lynetteholm og dens konsekvenser.
Holger K. Nielsen (SF), 2005-02-24:
Vi må tage fattigdommen alvorligt, vi må tage alvorligt, at over 1 milliard mennesker må leve for under 1 dollar om dagen; vi må tage alvorligt, at der er sult, som skaber spændinger og skaber nye sikkerhedspolitiske udfordringer, og vi må tage alvorligt, at vi lever på lånt tid med vores olie.
Jann Sjursen (KRF), 2003-05-23:
Dertil kommer også, at vi fra Kristeligt Folkepartis side har et ønske om, at der generelt på dagpasningsområdet sker en oprustning, så man får forbedret miljøet lige præcis dér, sådan som vi også har fremsat beslutningsforslag om tidligere i den her folketingssamling.
Pernille Rosenkrantz-Theil (EL), 2004-10-21:
Det her er nemlig en tredje type af regler, der gør, at de multinationale selskaber slipper billigere, så jeg er selvfølgelig ked af, hvis jeg gav indtryk af, at det her handlede om transfer pricing eller det at kunne flytte underskud fra et land til et andet, for det har intet med det at gøre.
Anni Matthiesen (V), 2011-11-30:
Når ministeren nævner det med bedre udbudsmuligheder, vil jeg gerne lægge et godt ord ind for, at man ikke gør det for administrativt bøvlet, for noget af det, jeg i hvert fald har kendskab til fra min egen tid i en privat virksomhed, er, at netop især for de små og mellemstore virksomheder kan det være en kamp at komme igennem til i det hele taget at kunne få lov til at give tilbud på priser inden for offentlige.
Kristian Thulesen Dahl (DF), 1998-04-23:
Det er ikke noget problem for Dansk Folkeparti at støtte forslaget i dets bekymring for, at der vil kunne komme tvistigheder mellem, hvad EF-Domstolen træffer af afgørelser vedrørende menneskerettighedsspørgsmålet og Den Europæiske Menneskerettighedsdomstol.
Claus Larsen-Jensen (S), 2001-04-27:
Og vil hr. Jørn Jespersen ikke også godt indrømme, at udviklingslandene ikke bare er én stor klump af fantastisk progressive regeringer, som vil alt det gode på denne jord, men selvfølgelig godt kan bruge manglende adgang til markeder som en undskyldning for, at de ikke vil sikre grundlæggende arbejdstagerrettigheder og miljøregler?
Morten Messerschmidt (DF), 2020-05-19:
Med formandens tilladelse vil jeg gerne indlede med at citere: »Jeg kan bare konstatere, når jeg kigger ud over salen og tænker på, hvilke partier der er her – og mit parti har jo ikke flyttet sig i den her sag, høhø – at jo tættere man er på magten, desto stærkere er blikket for, at den her type regler er relevant.«
Kirsten Normann Andersen (SF), 2017-10-27:
I forhold til markedsføringen af produktet er vi dog kede af, at man ikke kunne nå til enighed om en rimelig tilskudsordning, fordi prisen for nogle patienter kan frygtes at blive for høj, men det var, hvad vi kunne blive enige om i forligskredsen, som andre også har gjort opmærksom på, og for SF er det ikke prisen, der skulle få et ellers fornuftigt forsøg til at kuldsejle.
Hans Kristian Skibby (DF), 2012-11-22:
Både LO og Ældre Sagen udtrykker stor frustration over det her lovforslag, fordi man kan se, at det kommer til at gå ud over mellem 500 og 700 årsværk – det var ordføreren, der nævnte det – men i hvert fald 500 årsværk, som typisk er besat af ufaglærte eller folk med en relativt lav uddannelse.
Søren Egge Rasmussen (EL), 2019-11-27:
Så jeg vil egentlig opfordre ordføreren til at tage det budskab med tilbage, for jeg er godt klar over, at jeg ikke får sådan håndfaste tilkendegivelser her fra talerstolen, og jeg kan sådan set heller ikke selv forhandle på det her punkt, men jeg kan skabe debat.
Steffen Larsen (LA), 2024-04-05:
Her er det en fagforening, som jo reelt set står over for det problem, at tillidsrepræsentanter fra fagforeningen på grund af deres baggrund som muslimer går ud og opfordrer til en boykot og til, at man skal gøre ting, som er ulovlige, og det synes jeg jo er et problem, som vi er nødt til at tage alvorligt, også her på Christiansborg.
Jan Petersen (S), 2007-01-25:
Men så får man en regning i skolefritidsordningen, der er 20 pct. højere, og dertil må jeg så sige: Ja, regeringen siger et, men den virkelighed, du og jeg befinder os i er en anden, og hvis du tager udgangspunkt i virkeligheden, bliver politikere sådan set nødt til at love det, de vil, på en lidt anderledes måde.
Christian Juhl (EL), 2012-11-27:
Jeg vil gerne spørge ministeren, om hun ikke tror, at det hænger sådan sammen, at vi, hvis der er en god sygeordning, hvor folk har mulighed for at tage hjem og restituere sig, indtil man er frisk igen, så faktisk sparer arbejdstimer, ved at f.eks. en syg ikke går på arbejde og smitter sine kollegaer; ved at en syg ikke får en længere sygeperiode, men kan komme hjem og komme på benene igen hurtigst muligt.
Thomas Jensen (S), 2021-11-30:
Og det er egentlig ikke et opfølgende spørgsmål, jeg kommer med, det er egentlig bare en kommentar, for jeg kan også høre på Kristian Pihl Lorentzen, at han var meget optaget af, at vi skulle sørge for, at det her heller ikke skulle stå i vejen for den chaufførmangel, der er.
Morten Bødskov (S), 2012-04-18:
Derfor synes jeg, det er passende, at dem, der siger den slags ting, i hvert fald i samme sætning gør opmærksom på, at selv om man siger det direkte eller indirekte, så har man intet at udsætte på tidligere ledelser af Politiets Efterretningstjeneste.
Anne Sophie Callesen (RV), 2021-11-18:
Desværre har vi i en årrække set en tendens til det modsatte på nogle af landets gymnasier, og derfor besluttede vi for 2 år siden – i morgen for præcis 2 år siden, kunne jeg se – her i Folketingssalen at give fordelingsudvalgene mulighed for at lave nogle lokale elevfordelingsregler, som de kunne fordele eleverne efter.
Ole Stavad (S), 1999-11-17:
Og da jeg ved, at Det Konservative Folkeparti jo har mange kontakter og også indimellem taler med nogle af dem, og Det Konservative Folkeparti har fremsat et uændret forslag, må det jo være udtryk for, at også de folk, som fru Pernille Sams taler med - hvad enten de er revisorer eller inden for IT-branchen, eller hvem det nu er - heller ikke har kunnet opfinde den rigtige løsning.
Pernille Blach Hansen (S), 2001-05-15:
Vi vil da meget gerne også invitere SF til at deltage i den debat, så vi ligesom kan nå til en fælles erkendelse af, hvad det er, der er behov for for at få aktiveringen til at fungere bedre for dem, der måske har særlige behov for at komme ud på arbejdsmarkedet.
Sikandar Siddique (FG), 2022-02-02:
Mener udlændingeministeren så, at det er en tilfredsstillende og troværdig vurdering, og at det er sikkert at sende krigsflygtninge tilbage til Syrien, så længe landet er hærget af Assadregimet, som ministerens egen regering har fordømt for krigsforbrydelser beskrevet i detaljer af regeringens udenrigsminister?
Rasmus Prehn (S), 2011-05-06:
Jeg kan gentage det budskab, jeg havde før, og som jo egentlig er meget klart: Regeringen har sammen med Dansk Folkeparti lavet en finanslov, der dikterer nulvækst, og når der er demografisk udvikling, flere ældre, flere udfordringer, større opgaver osv., så betyder nulvækst nedskæringer.
Inger Støjberg (V), 2018-05-08:
Det ligger regeringen på sinde, at børnene kommer hurtigt i gang med at lære det danske sprog, og det indgår bl.a. derfor også i en række initiativer i regeringens udspil om parallelsamfund, der netop har til formål, at børn har et alderssvarende dansk, når de begynder i skolen.
Søren Espersen (DF), 2005-04-28:
I forbindelse med min forberedelse til denne forespørgselsdebat, som vi i øvrigt hilser velkommen, slog det mig allerstærkest, da jeg genlæste hr. Holger K. Nielsens elektroniske ugebrev af 9. marts i år, som blev udsendt dagen efter, at Maskhadov var blevet dræbt.
Lars Dohn (EL), 2014-11-13:
Men det, jeg vil spørge om, er: Når nu det fra borgerlig side så hårdnakket påstås, at der er penge under bordet i andelsboligforeningerne, vil ministeren vil så ikke være med til at lave en bestemmelse, der er parallel med den, vi skal til at lave i forbindelse med lejelovgivningen, hvor vi skærper straffene for ulovlige dusører?
Aaja Chemnitz (IA), 2023-11-14:
Vi hører jo, at Grønland gerne vil spille en større udenrigs- og sikkerhedspolitisk rolle, og jeg synes, at når vi kigger på det sikkerhedspolitiske på forsvarsområdet, er der faktisk en ret god kadence i gang i forhold til at sikre, at Grønland – både naalakkersuisut, men også de grønlandske folketingsmedlemmer – bliver inddraget noget mere.
Jan Petersen (S), 2002-02-07:
Det er udtryk for, at vi ønsker at forfølge den linje, vi anlagde i år 2000. Vi synes, at Danmarks turisme har fortjent det, og vi synes, at de konsekvenser, der kan blive af, at man snupper de 150 mio. kr., er, at de gode projekter, der nu er adgang til forskellige steder i Danmark, hvor man ikke har så høje indkomster og så megen beskæftigelse, men hvor man har en god natur og kan lave noget fornuftigt, der er attraktivt for mennesker, går glip af pengene.
Nikolaj Villumsen (EL), 2018-05-22:
De her slappe regler er så blevet opretholdt under den nuværende regering, og de regler fører så til, hvis vi hører, hvad ngo'er, menneskerettighedsorganisationer som eksempelvis Amnesty International siger, at det her overvågningsudstyr, der bliver eksporteret til eksempelvis Saudi-Arabien og Qatar, bliver brugt til at undertrykke civilsamfundet og den demokratiske opposition.
Anne Grete Holmsgaard (SF), 2010-05-11:
Jeg synes, det er ret vigtigt, at ministeren kommer herop og forklarer denne sag, for det er faktisk noget rigtigt rod, at det ikke er blevet klargjort i lovforslaget, og jeg kan se, at ministeriet har måttet gå helt tilbage til bemærkningerne til en lovændring, L 275 fra 1999, side 20.
Kristian Jensen (V), 2004-12-03:
Jeg skal nok svare på spørgsmålene, men jeg vil bare sige, at det undrer mig en lille smule, at vi ved behandlingen af et lovforslag, der måske er den største omlægning af skatteforvaltningen i Danmark nogen sinde, som er mest afgørende for, at vi sikrer en effektiv, rationel, fremadrettet og fagligt velkvalificeret skatteligning, bruger Folketingets tid på at diskutere en lille detalje i det store billede.
Charlotte Dyremose (KF), 2007-02-09:
Det er vigtigt, at rammerne for at uddanne forskere, der skal arbejde internt på universiteterne, er gode og sikrer, at vi få en høj kvalitet der, så vi også kan tiltrække forskere fra udlandet, men det er jo lige så vigtigt, at de studerende, der skal ud og fungere i verden og virkeligheden uden for universiteterne, får en uddannelse, der har relevans og er brugbar i de job, som de skal ud og have.
Theresa Berg Andersen (SF), 2024-05-22:
Det er tragisk, og det er ubærligt, og jeg spurgte hende efterfølgende til, hvad for en støtte og hjælp de har fået: Det har været svært at få den nødvendige støtte og hjælp, fordi der har været pres på systemet, men vi havde økonomi, og økonomien gjorde, at vi kom igennem – vi er godt klar over, at sådan her er det ikke for alle.
Søren Søndergaard (EL), 1998-10-07:
Eller er det måske sådan, at der i virkeligheden ligger en helt anden dagsorden bag, at det måske ikke så meget drejer sig om de her flygtninge, der bliver nævnt, for flygtninge er der jo mange andre steder, fordrevne er der mange andre steder, folk, der dør af sult, er der
Morten Bødskov (S), 2013-05-02:
Men hvis man vil føre det der synspunkt ud i virkeligheden, synes jeg, at man ret beset bør forklare befolkningen, der sidder og kigger på det her, og dem, der er til stede i salen her, hvor man vil finde de der 10 mia. kr. og 1,7 mia. kr. om året, som er de udgifter, der vil kunne komme af det, hr. Christian Langballe her siger.
Anne Baastrup (SF), 2001-10-09:
Jeg synes, at fru Birthe Rønn Hornbech burde have været opmærksom på, at ungdomssanktionen blev vedtaget sidste år, og det burde have været inden for fru Birthe Rønn Hornbechs ramme at rette det til, således at det i hvert fald ikke bare var en uændret genfremsættelse, men at vi havde en opfattelse af, at man i hvert fald havde gennemlæst forslaget, inden man fremsatte det.
Inger Marie Bruun-Vierø (RV), 2001-03-29:
Ja, i dag taler vi om fosterreduktion i forlængelse af en kunstig befrugtning, og jeg vil i den anledning gerne spørge fru Tove Videbæk, hvor mange af de pågældende tvillingeforældre, der er blevet forældre via kunstig befrugtning, for jeg hørte fru Tove Videbæk holde sin tale omkring samtlige trillingeforældre.
Roger Courage Matthisen (ALT), 2018-03-01:
Alternativet foreslår, at vi får en progressiv arveafgift, så arv over 1 mio. kr. pålægges en ekstraskat på 15 pct. Vi foreslår en formueskat – det kan vi også sætte i relation til den omtale, der har været af kvoter i dansk fiskeri – hvor vi gerne vil beskatte nettoformuer på mere end 3 mio. kr. med 1 pct. om året.
Sandy Brinck (S), 2001-02-01:
jeg står med en statistik fra Rigspolitichefen fra 1996, som giver det der lidt længere perspektiv - det er jo sådan med statistik, at det ligner meget en lygtepæl, det er dejligt at læne sig op ad, men det oplyser jo altså kun et lille felt - og i den statistik siges, at risikoen for at blive udsat for vold i 1987 var 2,7 pct., mens den i 1996 var 1,6 pct. Det undsiger ikke, slet ikke, at vi skal gøre noget imod voldskriminaliteten, men ligefrem at sige, at der er tale om rekord, er vist et af de sædvanlige postulater fra den kant.
Brian Mikkelsen (KF), 2007-05-24:
Regeringen lancerede i april et initiativ til en dansk fribyordning, som indebærer, at der indføres en ny bestemmelse i udlændingeloven, hvorefter der kan gives opholds- og arbejdstilladelse til forfulgte forfattere fra andre lande, hvis væsentlige beskæftigelsesmæssige og erhvervsmæssige hensyn taler for det.
Ole Sohn (SF), 2007-06-01:
Jamen vi ved, at nogle af de afviste asylansøgere har siddet i lejrene, i øvrigt i længere tid, end ministeren har siddet i Folketinget, så det er sådan set i relativt mange år; vi ved, at vi kunne have gavn af dem som arbejdskraft, at de kunne have gavn af at få en uddannelse, og at når tiden er til det, bliver de sendt hjem.
Lennart Damsbo-Andersen (S), 2014-11-18:
Jeg noterer mig, Socialdemokratiet noterer sig, at når vi går ind og kigger på den arbejdsløshedskø, der er, og spørger, hvem det er, der kommer i arbejde, og hvem det er, der ikke kommer i arbejde, så ser vi, at dem, der står først til at blive fyret og sidst til at komme i gang, er folk, der ikke har en uddannelse – som enten er ufaglærte eller har en forkert uddannelse.
Frank Dahlgaard (UP), 2000-01-26:
Men det var altså den konklusion. Når ministeren så siger, at regeringen ikke på nogen måde har forpligtet sig til at vente med at udskrive en folkeafstemning eller afholde den til efter fremkomsten af denne her rapport, som nu kommer - den kommer vel ikke før tidligst i juni måned - så forundrer det mig.
Jens Rohde (RV), 2020-02-28:
Men så vil jeg gerne bede ministeren om at tage med sig i Kulturministeriet, at vi lige får en belysning af, om det, hvis man nu drejer det rundt og laver en større fleksibilitet, så vil være en åbning for, at det i realiteten bare giver mere fleksibilitet til TV 2, eller om det så vil være en eller anden måde, hvorpå man åbner sådan et tag selv-bord.
Søren Pind (V), 2014-03-25:
Lige før hørte jeg fru Lene Espersen sige, at ja, her må man jo ikke tale andet end dansk fra talerstolen, og så kunne jeg ikke lade være med at tænke på, om udenrigsministeren ikke finder det paradoksalt i forhold til det, fru Lene Espersen siger, altså at vi i realiteten er udelukket fra at drøfte det her dokument ud fra dets egen præmis?
Ole Hækkerup (S), 2012-10-09:
Der er der en lang række overvejelser i lovforslaget om det her med, at man skal sikre sig, at det, når man ringer til folk og siger, at nu skal de give møde, er den rigtige person, man har fået fat i, at vedkommende er i stand til at forstå, hvad der bliver sagt osv., og også at det ikke er sådan, at folk er fulde eller ikke taler dansk, eller hvad ved jeg, der kunne gøre, at de ikke forstår, hvad det handler om.
Carina Christensen (KF), 2005-11-22:
Vi mener bare, at der i fremtiden skal fokuseres på hele folkeskoleområdet, på alle klassetrin og på flere forskellige skolefritidsordninger, så vi får et bredt evalueringsgrundlag, og den opgave kan SPF ikke umiddelbart hjælpe os med at løse, eftersom de har meget stor fokus på de ældste årgange.
Poul Qvist Jørgensen (S), 2002-04-09:
Og så vil jeg minde om, at det har været en helt almindelig praksis uanset regeringsfarven at tage forhandlingerne med partiernes ordførere og - det står i øvrigt også i loven, § 9 - christianitterne, dvs. deres kontaktgruppe, inden man begynder at sætte ændringer i gang
Sonja Mikkelsen (S), 2000-11-29:
Det, som jeg nævnte i mit svar, er jo, at vi bl.a. har Serum Instituttet til at udarbejde en hygiejnestandard efter ISO 9000-konceptet, som gerne skulle understøtte, at man får løst ledelsesopgaven på den mest hensigtsmæssige måde, og dermed er det støttende for den indsats, der sker ude på hospitalerne.
Tove Videbæk (KRF), 2000-03-21:
Det virker paradoksalt, at vi forventer kreativitet og nytænkning hos børn og unge, som er fremtidens vigtigste råstof i Danmark, i så uoriginale, utidssvarende og sundhedsfarlige omgivelser, og der er et påtrængende behov for at sikre, at vore børn og unge færdes i sikre og sunde omgivelser.
Søren Egge Rasmussen (EL), 2006-04-05:
Så jeg synes egentlig, at det er nogle fornuftige betragtninger, og jeg vil godt høre, om ordføreren ikke vil løfte det videre ind i udvalgsbehandlingen og sikre, at vi der får det belyst fra begge sider, både at man skal træde ud, hvis man bliver valgt til Folketinget, og den anden vej rundt.
Per Clausen (EL), 2005-03-17:
Så det er jo et udtryk for, at kulturministeren og alle vi kulturordførere i en eller anden forstand har fået en bunden opgave: Vi skal forholde os til det her kulturområde på en kreativ og ansvarlig måde, samtidig med at vi godt ved, at det hele er et led i et spil, som er betydelig større, og hvor det derfor kan være svært at komme igennem med nok så berettigede, konkrete ændringsforslag.
Lissa Mathiasen (S), 2004-02-24:
Fair nok, man kan ikke vide det hele, men det lyder, som om Venstres ordfører har glemt, at det rent faktisk var under den socialdemokratisk ledede regering, at vi fik standard 3028 sat i værk. Det, vi så prøvede - og vi må sige, at det ikke har været godt nok, det er jo også grunden til, at vi kommer med forslaget her - var at sige, at nu ligger den der, og nu skal
Leif Mikkelsen (LA), 2015-02-26:
Nu ved ordføreren jo udmærket, at det røde flertal efter sidste folketingsvalg indgik et forlig om det her område, som vi jo i øvrigt ser en afskrift af hver uge, som indgang til behandlingen og i voteringen af de her enkeltsager, og derfor ligger det i hvert fald inden for min fantasi, at man i det flertal, der måtte være efter et valg, som forhåbentlig har en anden farve, så indgår et forlig om, hvad kravene skal være, sådan at man kan få en behandling, der ikke fører til den praksis, vi har i dag, men præcis det modsatte.
Kenneth Kristensen Berth (DF), 2015-10-08:
Men det undrer mig ikke desto mindre, at statsministeren på et møde i Europaudvalget den 23. september på hr. Dan Jørgensens spørgsmål om, hvordan vi sikrer os, at Danmark kan vedblive med at være medlem af Dublinkonventionen, når fortsat deltagelse heri af Europa-Kommissionen sammenkobles med deltagelse i den permanente omfordelingsmekanisme, svarede, og jeg citerer: Får vi en opt-in, altså en tilvalgsordning, så kan det være, at det er det, der løser det dilemma, du refererer til.
Jeppe Bruus (S), 2021-01-28:
Jeg er ikke sikker på, at jeg er i stand til helt at redegøre for de juridiske sammenligninger og forskelle, men man må sige, at det at føre parlamentarisk kontrol fra Folketinget med regeringen jo bl.a. netop handler om også at kunne afsætte en minister, og hvis det system havde fungeret, er det ikke sikkert, at vi har stået her i dag.
Pia Christmas-Møller (KF), 2005-06-15:
Derfor er hverken kastning med æg, overfald med maling eller hærværk i private haver bare en uskyldig spøg, for dér ligger kimen til brandattentater a la overfaldet på integrationsministeren eller til mord på en stats- eller udenrigsminister, som vore naboer har oplevet det.
Dennis Flydtkjær (DF), 2012-12-12:
Hvad er ministerens holdning til den åbenbart rigide fortolkning af reglerne for anvendelsen af afgiftsfritagede brandbiler, som SKAT har indtaget, der betyder, at brandbiler ikke længere må være behjælpelige med at tænde byens juletræ, og vil ministeren lægge en mere smidig tolkning af reglerne for dagen, så brandbiler godt i begrænset omfang kan deltage i lignende arrangementer, der har et anerkendelsesværdigt formål, hvor brandvæsenet samtidig får vist sit ansigt til glæde og gavn for byens børn og voksne?